**Seletuskiri: määrus eelnõu „Mõisaküla Hoolekandekeskuse põhimäärus“**

Käesolevalt kehtiv Mõisaküla Hoolekandekeskuse põhimäärus on kinnitatud Mõisaküla Linnavolikogu 27.09.2012 määrusega nr 17.

Põhimääruse muutmise vajadus tuleneb seoses nelja kohaliku omavalitsuse ühinemisega uueks haldusüksuseks Mulgi vallaks, millest tulenevalt on vajalik viia kooskõlla hallatava asutuse põhimäärus ja kinnitada see uues redaktsioonis.

Uue põhimääruse väljatöötamise on tinginud vajadus tagada korrektse tervikteksti olemasolu, viies põhimääruse kooskõlla normitehniliste nõuetega, kaasajastada tekstisõnumit ning tulenevalt vajadusest avaldada uus terviktekst elektroonilises Riigi Teatajas.

Määrus kehtestatakse KOKS § 22 lg 1 p 37, § 35 lg 2 alusel, millest tulenevalt hallatava asutuse põhimääruse kinnitamine ning muutmine toimub volikogu poolt kehtestatud korras.

Mulgi valla õigusaktidest tulenevalt ei ole nimetatud korda kehtestatud, seega eeltoodust tulenevalt on vallavalitsuse hallatava asutuse põhimääruse kinnitamine vallavolikogu pädevuses.

Vastavalt sotsiaalhoolekande seaduse §le 20 on väljaspool isiku kodu osutatav üldhooldusteenus kohaliku omavalitsuse üksuse korraldatav sotsiaalteenus, mille eesmärk on turvalise keskkonna ja toimetuleku tagamine täisealisele isikule, kes terviseseisundist, tegevusvõimest või elukeskkonnast tulenevatel põhjustel ei suuda kodustes tingimustes ajutiselt või püsivalt iseseisvalt toime tulla.

Teenuse osutamisel tagab teenuseosutaja teenuse saajale hooldustoimingud ning muud toetavad ja toimetulekut tagavad toimingud ja teenused, mis on määratud hooldusplaanis, samuti tagab ka majutamise ja toitlustamise.

Esitatud määruse eelnõu aluseks on võetud kehtiv hoolekandekeskuse põhimäärus, mida on kaasajastatud, muudetud ning üheaegselt viidud kooskõlla normitehniliste nõuetega.

Hea tava näeb ette, et olulised sätted põhimääruses on asutuse nimetus, asukoht ja aadress, õiguslik seisund (s.h asjaajamine, sümboolika), asutuse tegevuse eesmärk ja ülesanded, juhtimine ja tegevuse korraldamine, s.h juhataja põhiülesanded, juhataja asendamine, samuti vara ja finantseerimine, aruandlus ja järelevalve, asutuse ümberkorraldamise ja tegevuse lõpetamisega seonduv.

Eelnev lühianalüüs ja määruse eelnõu annavad võimaluse hinnata käesolevalt kehtiva põhimääruse muudatuse põhjendatust ja argumendi kohasust. Uue põhimääruse redaktsiooni sõnastuses on lähtutud vana regulatsiooni põhimõtetest, siin on olulised trafaretsus, adekvaatsus, lakoonilisus ja täpsus.

Määruse eelnõu on läbi arutatud hoolekandekeskuse juhatajaga ja Mõisaküla piirkonna abivallavanemaga..

Vallavalitsuse ettepanek: võtta vastu Mõisaküla Hoolekandekeskuse põhimäärus uues redaktsioonis.

*Eelnõu ja seletuskirja koostaja:*

*jurist Leili Ruus.*